Πατρίς Τροβοάντα

Ο Πατρίς Τροβοάντα (Patrice Emery Trovoada ) είναι πολιτικός από το Σάο Τομέ και Πρίνσιπε, πρωθυπουργός της αφρικανικής χώρας από τις 11 Νοεμβρίου 2022 έως τις 6 Ιανουαρίου 2025. Υπηρέτησε ξανά στην πρωθυπουργία, για βραχύβιο χρονικό διάστημα  από τον Φεβρουάριο του 2008 έως τον Ιούνιο του ιδίου έτους, από τις 14 Αυγούστου 2010 έως τις 12 Δεκεμβρίου 2012 και από τις 25 Νοεμβρίου 2014 έως τις 3 Δεκεμβρίου 2018.

 Βιογραφία 
Γεννήθηκε στις 18 Μαρτίου 1962 στη Λιμπρεβίλ της Γκαμπόν. Είναι γιος του Μιγκέλ Τροβοάντα, Προέδρου της χώρας από το 1991 ως το 2001"De Menezes looks set for second term", AFP, 1 Αυγούστου 2006. Το όνομά του το έλαβε προς τιμήν του πρώτου πρωθυπουργού του Κονγκό, Πατρίς Λουμούμπα.
 Πολιτική καριέρα 
 Θητεία ως υπουργός 
Υπηρέτησε ως υπουργός Εξωτερικών της χώρας του από το 2001 ως τις 4 Φεβρουαρίου του 2002.Rulers.org, Σεπτέμβριος 2001 και Φεβρουάριος 2002. Υπήρξε επίσης προεδρικός σύμβουλος επί θεμάτων πετρελαίου, επί προεδρίας Φραντίκε ντε Μενέζες, ως την απόλυσή του τον Μάιο του 2005 από τον ίδιο τον πρόεδρο. Στο αιτιολογικό της απόλυσης, κατηγορήθηκε για εκμετάλλευση του αξιώματός του με σκοπό να προωθήσει τα επιχειρηματικά του συμφέροντα."Oil minister resigns as controversy dogs award of second offshore block", IRIN, 18 Μαΐου 2005.
 Αποτυχημένη διεκδίκηση προεδρίας 
Ο Τροβοάντα είναι Γενικός Γραμματέας του Κόμματος Ανεξάρτητη Δημοκρατική Δράση (ADI). Τον Ιούλιο του 2006 διεκδίκησε το προεδρικό αξίωμα στις εκλογές εκείνου του έτους, ηττήθηκε όμως από τον Μενέζες, λαμβάνοντας 38,82% των ψήφων.Elections in São Tomé and Príncipe, African Elections Database.
 Πρωθυπουργία 
Στις 14 Φεβρουαρίου του 2008 ο Τροβοάντα διορίστηκε πρωθυπουργός από τον πρόεδρο Μενέζες έπειτα από την παραίτηση του Τομέ Βέρα Κρουζ και η κυβέρνησή του ανέλαβε καθήκοντα την επομένη ημέρα."Investiture du nouveau gouvernement santoméen" , Panapress (afriquenligne.fr), 15 Φεβρουαρίου 2008 (στα γαλλικά). Στις 20 Μαΐου του 2008 η Εθνοσυνέλευση ενέκρινε πρόταση μομφής εναντίον της κυβέρνησης Τροβοάντα, με ψήφους 30 υπέρ έναντι 23 κατά. Τον Ιούνιο ο πρόεδρος Μενέζες ζήτησε από το MLSTP/PSD να σχηματίσει κυβέρνηση. Ο ηγέτης του, Ζοακίμ Ραφαέλ Μπράνκο έγινε νέος πρωθυπουργός.

 Εκλογές 2010 και δεύτερη πρωθυπουργία 
Η Ανεξάρτητη Δημοκρατική Δράση της Αντιπολίτευσης κέρδισε την πλειοψηφία των εδρών  (26) στις βουλευτικές εκλογές που διενεργήθηκαν την 1η Αυγούστου 2010. Τo κυβερνών κόμμα MDFM-PCD του πρωθυπουργού Ζοακίμ Ραφαέλ Μπράνκο έμεινε στις 21 έδρες, επί συνόλου 55 στο κοινοβούλιο. Την τρίτη θέση κατέλαβε το Δημοκρατικό Κόμμα Συσπείρωσης - Ομάδα Αντανάκλασης, το οποίο ανήκε στον κυβερνώντα συνασπισμό, με 7 έδρες. Ο συνασπισμός του προέδρου Φραντίκε ντε Μενέζες (MDFM-PL) περιορίστηκε μόλις σε μία έδρα.Map  Opposition ADI wins Sao Tome election, no absolute majority , AFP/Radio Netherlands Worldwide, 2 Αυγούστου 2010. Συνακόλουθα, ο Τροβοάντα ανέλαβε ξανά πρωθυπουργός, στις 14 Αυγούστου 2010.
Το κόμμα του Τροβοάντα απώλεσε την κοινοβουλευτική πλειοψηφία, καθώς η κυβέρνησή του καταψηφίστηκε με πρόταση δυσπιστίας και ο ίδιος απομακρύνθηκε από την πρωθυπουργία το 2012. Τον διαδέχθηκε στο πρωθυπουργικό αξίωμα ο Γκαμπριέλ Κόστα.

 Τρίτη πρωθυπουργία 
Ο Πατρίς Τροβοάντα έγινε για 3η φορά πρωθυπουργός στις 25 Νοεμβρίου 2014, έπειτα από τη διεξαγωγή των βουλευτικών εκλογών εκείνης της χρονιάς. Στις εκλογές εκείνες, την πλειοψηφία των εδρών (33 από τις συνολικά 55) κέρδισε η Ανεξάρτητη Δημοκρατική Δράση με επικεφαλής τον δύο φορές διατελέσαντα πρωθυπουργό.Opposition ADI party gets majority in Sao Tome parliamentary vote , Reuters, 14 Οκτωβρίου 2014.

 Τέταρτη πρωθυπουργία 
Ο Πατρίς Τροβοάντα έγινε για 4η φορά πρωθυπουργός, έπειτα από τη διεξαγωγή των βουλευτικών εκλογών τον Σεπτέμβριο του 2022. Ορκίστηκε πρωθυπουργός στις 11 Νοεμβρίου 2022. Στις 6 Ιανουαρίου 2025 ο πρόεδρος Κάρλος Βίλα Νόβα απέλυσε τον Τροβοάντα και την κυβέρνησή του, επικαλούμενος τις συχνές απουσίες του πρωθυπουργού και την αποτυχία της κυβέρνησής του στην επίλυση διαφόρων ζητημάτων. Trovoada called his dismissal "illegal" and "unconstitutional".

 Παραπομπές 

Εξωτερικοί σύνδεσμοι


Κατηγορία:Πρωθυπουργοί του Σάο Τομέ και Πρίνσιπε